הוועדה המשותפת לוועדת הכנסת ולוועדת הכספים לעניין לתקציב הכנסת, כנסת 19, פרוטוקול מספר 4, 2014-03-19 10:00

צחי הנגבי: בוקר טוב לכולם, אנחנו פותחים את ישיבת ועדת התקציב, הוועדה המשותפת לענייני תקציב הכנסת, משותפת לוועדת הכנסת ולוועדת הכספים.

צחי הנגבי: ועל סדר יומנו הבקשה של מנכ"ל, של למעשה יושב-ראש הכנסת, להעברת עודפי תקציב משנת 2013 ושינויים בתקציב שנת 2014.

צחי הנגבי: מנכ"ל הכנסת, בבקשה.

רונן פלוט: בוקר טוב לכולם.

רונן פלוט: אנחנו לקראת סוף הפגרה - - -

צחי הנגבי: תחילת הפגרה.

רונן פלוט: תחילת הפגרה, כן, ויש לנו הרבה העברות שלנו, שאנחנו אמורים לעשות אותן היום, כדי שנוכל לחיות ולתת דברים שונים כבר מ-1 באפריל.

רונן פלוט: סך הכול ביקשתי מהחשב לשבת עם חברי כנסת וגם להסביר להם.

רונן פלוט: אז אני מניח, מכיוון שישבו אתמול עם רוב חברי הכנסת, הם הבינו שאין צורך להגיע והם מצביעים פה אחד.

רונן פלוט: יחד עם זאת, אבקש מחשב הכנסת להציג את כל ההעברות.

<חיים אבידור: א

<חיים אבידור: בקש אישור להעביר 243,000,000 ש"ח מעודפים משנת 2013 לשנת 2014, כאשר מתוך ה-243,000,000 ש"ח 140,000,000 ש"ח הן העברות מתגלגלות של תביעות שעומדות כנגד הכנסת בגין בית-פרומין.

<חיים אבידור: היזם שהופקע ממנו בית-פרומין הגיש תביעה, עשינו איזושהי הפרשה של 100,000,000 ש"ח שבגינה שילמנו חלק ונשאר לנו כ-65,000,000 ש"ח בהפרשה, פן ייווצר איזשהו פסק-דין שיחייב אותנו לשלם, למרות שאין אינדיקציה לדבר כזה, והמומחים אומרים שאין שום סיבה לשלם מעבר למה ששילמנו עד עתה לפי פסיקת השמאי הממשלתי.

צחי הנגבי: באיזה בית-משפט זה מתנהל?

<חיים אבידור: פה בירושלים, מחוז ירושלים.

צחי הנגבי: מחוזי?

<חיים אבידור: כן.

צחי הנגבי: מי מייצג את הכנסת?

<חיים אבידור: זה בכלל מתנהל על-ידי מינהל הדיור הממשלתי, הם מנהלים את כל העסק הזה.

צחי הנגבי: משרד המשפטים למעשה מייצג את משרד האוצר.

יעקב ליצמן: אגב, אני לא בטוח אם זה צריך להיות כך, אבל זה לא מפריע לי.

יעקב ליצמן: לפי הנוהל לא בטוח שזה צריך להיות כך.

<חיים אבידור: החלק השני של ה-140,000,000 ש"ח זה התביעה ש"שפיר" הגישה נגד הכנסת.

<חיים אבידור: גם פה עשינו איזושהי הפרשה, למרות שלדעתנו לא נצטרך לשלם, גם לדעת היועצים המשפטיים אין שום סיבה שנשלם.

<חיים אבידור: ההיפך הוא הנכון, היועצים המשפטיים טוענים שחייבים לנו.

<חיים אבידור: בכל אופן ישנה פה הפרשה שמתגלגלת כבר כמה שנים ואנחנו מעבירים אותה משנה לשנה.

יעקב ליצמן: אנחנו תובעים מהם גם את הריבית הפוך?

<חיים אבידור: אם נזכה, אז כן.

<חיים אבידור: כל השאר זה העברת עודפים תפעוליים לצורכי שיפוצים ולצורכי פעילות שוטפת.

<חיים אבידור: בנוסף לכך, אני מבקש אישור להעביר מהרזרבה סכום של 14,200,000 ש"ח בשנת 2014 לשתי תוכניות.

<חיים אבידור: תוכנית אחת, תוכנית עובדי הכנסת, שאנחנו מייעדים לשדרוג מבצע פרישה של עובדי הכנסת.

<חיים אבידור: יש לנו מצבע פרישה שמתגלגל כבר כמה שנים ולא מניב תוצאות.

<חיים אבידור: אנחנו מעוניינים לשדרג אותו, ולצורך זה אנחנו מבקשים העברה של 2,000,000 ש"ח.

<חיים אבידור: 2,000,000 ש"ח נוספים זה לצורך כוננויות שאנחנו צריכים לתת לעובדי הכנסת.

<חיים אבידור: לאור הפעילות המורכבת והארוכה שיש לכנסת אנחנו מייעדים להם.

<חיים אבידור: יש 600,000 ש"ח נוספים לסטודנטים, כשמרבית הסטודנטים הם למרכז המבקרים לצורך תוכנית דמוקרטיה שבעבר נוהלה על-ידי המכון לדמוקרטיה במשרד החינוך.

<חיים אבידור: העברנו את זה לכנסת ואנחנו מנהלים את זה באמצעים עצמיים עם סטודנטים.

רונן פלוט: מ-1 ביולי בעצם אנחנו מפסיקים לעבוד איתם, קבוצה גדולה של עובדים שבאים מחוץ לכנסת, ועושים את זה בתוך הכנסת באמצעות הסטודנטים, מוסיפים עוד סטודנטים ועושים את זה לבד.

רונן פלוט: קודם זה היה בשני ראשים, עכשיו אין צורך, כי התקדמנו ואין לנו שום עניין שהם יעזרו לנו בשום דבר.

<חיים אבידור: יש גם סטודנטים שאנחנו מייעדים לצורך פרויקט מאגר חקיקה שהכנסת עוסקת בו עכשיו, שזה פרויקט שעכשיו האיצו את הטיפול בו, והסטודנטים הם לצורך הכנסת הנתונים למערכת.

יעקב ליצמן: עד מתי המחשב של הכנסת מעודכן אחורה, עד איזה שנים?

יעקב ליצמן: למשל נאומים תיאורטית.

צחי הנגבי: פרוטוקולים של דברי הכנסת, הוא שואל ממתי ניתן לאתר אותם באינטרנט.

יעקב ליצמן: כן, פרוטוקולים.

בועז טופורובסקי: תש"ח.

יעקב ליצמן: לא חושב.

יעקב ליצמן: עד איזה שנה?

<חיים אבידור: לא יודע.

<חיים אבידור: לא יכול לענות על זה.

יעקב ליצמן: זה לא כל השנים.

<ליאור רותם: מתנהל במקביל פרויקט סריקה, שהמטרה שלו היא להביא את כל דברי הכנסת הכתובים, דברי המערכת ודברי הכנסת עד הכנסת הראשונה.

<ליאור רותם: יש היום כבר חלקים ניכרים מכנסת ראשונה עד כנסת 14 ומכנסת 16 עד כנסת 19, אבל זה לא שלם עדיין.

יעקב ליצמן: היום זה לא צריך להיות בעיה.

<פיני מור: כן, מה שלוקח זמן זה הסריקות, להכניס את זה למערכת, אבל זה קיים.

<חיים אבידור: החלק השני של העברה מרזרבה זה לשיפוצים, כאשר עיקר השיפוצים הם שיפוץ קומה 4 – בעיקר טרקלין שאגאל, שיפוץ יסודי שהולכים לעשות שם – שיפוץ האודיטוריום, שיפוץ המרפסות של הכנסת, שחלקן נעשה לצורך איטום וחלקן נעשה לצורך שימוש במרפסות עצמן.

<חיים אבידור: מתכננים לפתוח את המרפסות גם על יד מזנון הח"כים וגם על יד טרקלין שאגאל.

רונן פלוט: במזנון הח"כים תוכל לשבת במרפסת, לשתות כוס קפה וליהנות מהנוף.

צחי הנגבי: אני לא שותה קפה.

יעקב ליצמן: ולנהל ישיבת אופוזיציה גם שמה.

מנכ"ל ה: גם שמה.

מנכ"ל ה: אין שום בעיה.

<חיים אבידור: בקיצור, זה הפירוט של ה-14,200,000 ש"ח שאנחנו מבקשים להעביר מהרזרבה לתוכניות שציינתי.

צחי הנגבי: תוכנית הפרישה, לאיזה תוצאה אתם מקווים להגיע?

<חיים אבידור: יש לנו הסכם עם נציבות שירות המדינה, כי נציבות שירות המדינה שותפה בחלק מהעסק הזה ונשארו עוד כ-20 איש.

<חיים אבידור: אנחנו לא מתכוונים את כל ה-20 איש להוציא בשנת 2014, ה-2,000,000 ש"ח האלה לא יספיקו.

<חיים אבידור: בשנת 2015 נבקש בתקציב של 2015 סכום נוסף.

רונן פלוט: והתוצאה היא שאנחנו רוצים שאנשים יקבלו פנסיה קודמת, אלה שאנחנו רוצים.

רונן פלוט: יש אנשים, אנחנו מאתרים בכנסת אנשים שפשוט מאוד עם הזמן כנראה נגמר להם האוויר וטוב יהיה שאנחנו נפנה לאותם העובדים כדי שיוכלו לצאת, לרענן את השורות.

יעקב ליצמן: גם חברי כנסת - - -

רונן פלוט: לא אמרתי.

רונן פלוט: לי אסור לומר.

רונן פלוט: לך מותר.

רונן פלוט: לבועז מותר, לי אסור להגיד.

בועז טופורובסקי: אני לא אמרתי כלום.

צחי הנגבי: זאת פרישה מרצון, אצל חברי כנסת אין מושג כזה.

צחי הנגבי: זה אוקסימורון.

בועז טופורובסקי: בדיעבד זה מרצון כביכול.

יעקב ליצמן: גם להם אין מרצון.

יעקב ליצמן: רצון בטח אין.

צחי הנגבי: כן, זה נכון.

צחי הנגבי: יש שאלות לחברים?

בועז טופורובסקי: היו להם הרבה שאלות והם ענו.

בועז טופורובסקי: אני חייב להגיד ולציין לטובה, נפגשו וענו על כל השאלות בפרוטרוט ובסבלנות.

בועז טופורובסקי: יש לי שאלה אם יש איזשהן תוצאות מהפגישה של העוזרים אתמול, הייתה הבנתי איזה פגישה של נציגי העוזרים.

רונן פלוט: אגיד לך.

רונן פלוט: ניהלנו משא ומתן עם העוזרים, כאשר בצד של העוזרים היה ועד, הם הקימו ועד, וההסתדרות הייתה יחד איתם.

רונן פלוט: כחודשיים וחצי עד שלושה ניהלנו משא ומתן, ובסיכומו של דבר הגענו להסכמה איתם ביחד שאנחנו הולכים להעלות להם שכר.

רונן פלוט: הם לא יהיו עובדי כנסת, זה בלתי אפשרי לעשות, הם יישארו כמו שהם היום, רק כל אחד מהם הולך לקבל תוספת של בין 2,400 עד 2,700 שקל.

רונן פלוט: זה מגיע להם, גם קודם אמרתי שזה מגיע להם, הם עובדים מאוד מאוד קשה.

יעקב ליצמן: כל התוספות האחרות גם יקבלו?

רונן פלוט: כל מה שמקובל, כן.

רונן פלוט: דרך אגב, לפני כמה שנים ישבו איתם ורצו להגיע להסכם ולא הגיעו, ואני מברך את האנשים, גם החשב, ופיני ישב ואלברט, ובסיכומו של דבר כולם מרוצים.

רונן פלוט: יש הסכם.

<ארבל אסטרחן: זה עוד לא נגמר, אולי צריך להגיד.

רונן פלוט: כן כן, כבר אגיד.

רונן פלוט: על מנת שזה ייגמר זה צריך לעבור ועדה ציבורית.

רונן פלוט: הופעתי בוועדה ציבורית, הסברתי.

רונן פלוט: אתמול החברים היו בוועדה ציבורית.

רונן פלוט: אני מניח שוועדה ציבורית, ברגע שהיא רואה שיש שני צדדים שמעוניינים להגיע לאיזשהו הסכם, אין שום מניעה שהם לא יאשרו.

רונן פלוט: בדיעבד מנכ"ל הכנסת והנהלת הכנסת עמדו מהצד ונתנו לעוזרים לשבור את הראש, והם שברו את הראש.

רונן פלוט: הפעם אמרתי: לא, אנחנו יחד אתכם.

רונן פלוט: הדרישות שאתם מבקשים בדיוק אי-אפשר לעשות, אי-אפשר תוך יום אחד להפוך אתכם לעובדי כנסת, אבל יש דברים שאפשר לעשות.

רונן פלוט: ובאמת ישבנו הרבה ישיבות ואני מברך על הצעד הזה, שבעוד כמה חודשים, קודם כול הוועדה הציבורית תאשר את זה, זה יבוא לשולחן שלכם, אתם אם תמצאו לנכון לאשר את זה, מיד אחרי שאתם תאשרו העניין ייכנס לפה.

בועז טופורובסקי: יפה וכל הכבוד.

צחי הנגבי: יפה מאוד.

יעקב ליצמן: קח בחשבון שכל מה שתסכם אנחנו נבקש תוספת.

בועז טופורובסקי: אנחנו נתנגד אבל.

יעקב ליצמן: לא מאמין.

יעקב ליצמן: אני רוצה לראות את העוזר שלך, שתתנגד.

רונן פלוט: אני רוצה לומר משהו.

רונן פלוט: באמת ניהלנו משא ומתן שקול, סביר, אף אחד לא פתאום הביא סכומים, הכול בגדר ההיגיון.

רונן פלוט: ואני שמח, ואני גם מברך את העוזרים וגם את ההסתדרות.

רונן פלוט: ולי היה מאוד חשוב שההסתדרות תהיה יחד איתם, מכיוון שהם בנו ועד – ועד – הם קוראים לזה ועד, אבל מחר יכול לקום עוד ועד ועוד ועד.

רונן פלוט: זאת אומרת, כל מה שאתה מסכם עם קבוצה אחת לא יהיה מקובל על קבוצה שנייה.

רונן פלוט: על מנת שזה לא יהיה דרשנו שההסתדרות תכיר בהם ותהיה יחד איתם.

רונן פלוט: והיה שמה מישהו מההסתדרות שהוא רואה חשבון, ליווה את החבר'ה האלה, ויחד איתם ועל דעת ההסתדרות התקבלה ההחלטה.

יעקב ליצמן: אתה יכול גם לקחת גם את הפרויקט של "הדסה" אולי?

רונן פלוט: אם אתה תסמיך אותי, אשמח מאוד.

צחי הנגבי: אתה לא אמרת בתחילת הישיבה שאתה ממהר?

רונן פלוט: מר ליצמן, אבל במחיר סמלי.

רונן פלוט: שיהיה מחיר אבל.

יעקב ליצמן: יהיה מחיר כל פעם.

בועז טופורובסקי: רק לוודא שבתקציב אין בעיות מבחינת הסכומים האלה שאמורים להתווסף לשכר העובדים.

רונן פלוט: לא, בגלל זה, בועז, אנחנו פונים לרזרבה.

רונן פלוט: יש לנו כסף ברזרבה, גם נשאר אחרי כל מה שדיברנו.

בועז טופורובסקי: אפשר גם לא לנצל את כל ה - - -

<פיני מור: כן, זה מה שהוא אומר, לא מנצל את הכול.

רונן פלוט: לא, לא ניצלנו את הכול, נשאר כסף ברזרבה.

רונן פלוט: אני רק רוצה שתדע שבתקציב 2015-2014 הרזרבה חוזרת לעצמה עוד פעם.

רונן פלוט: זאת אומרת, אנחנו מסתדרים כמו שצריך בלי להשתולל והכול בסדר.

בועז טופורובסקי: כל הכבוד.

בועז טופורובסקי: רק מילים טובות.

צחי הנגבי: ארבל, יש נוהל לעניין ההצבעה או שזה פשוט - - -

<ארבל אסטרחן: חברי הוועדה יכולים להצביע.

צחי הנגבי: אוקיי, אז אני רק אקרא.

יעקב ליצמן: מה, את כל המספרים?

צחי הנגבי: זה לא הרבה.

צחי הנגבי: זה מונח לנגד עיניכם, אבל בכל זאת מדובר באישור לשימוש בעודפי תקציב 2013 לפי הפירוט בנספח שמצורף בזה – 243,560,000.

צחי הנגבי: והשימוש בעודפים נועד בעיקר לכיסוי ההתחייבויות שנוצרו ב-2013, כפי שהוסבר כאן.

צחי הנגבי: ואישור של הוועדה המשותפת להעברה מסעיף לסעיף בתקציב לשנת 2014 לפי הפירוט בנספח בסך 14,200,000.

צחי הנגבי: מי בעד?

צחי הנגבי: בעד אישור ההעברות – פה אחד

צחי הנגבי: תודה.

צחי הנגבי: פה אחד.

צחי הנגבי: אנחנו מודים למנכ"ל ולצוותו.

צחי הנגבי: הישיבה נעולה.